సత్యం రాజేష్

**సత్యం రాజేశ్** ఒక తెలుగు సినీ హాస్యనటుడు. సుమారు 350కి పైగా సినిమాల్లో నటించాడు. సుమంత్ నటించిన సత్యం సినిమాలో నటించి ఆ సినిమా పేరును తన పేరులో చేర్చుకున్నాడు. ఒక దశాబ్దం పాటు హాస్యపాత్రలలో నటించిన రాజేశ్ క్షణం సినిమాలో సీరియస్ పోలీసు ఆఫీసరు పాత్రలో నటించాడు. త్రిష ప్రధాన పాత్రలో నటించిన నాయకి సినిమాలో హీరోగా నటించాడు. 2021 లో రాజేశ్ ప్రధాన పాత్రలో నటించిన మా ఊరి పొలిమేర, 2023 లో దానికి కొనసాగింపుగా వచ్చిన మా ఊరి పొలిమేర - 2 చిత్రాలతో ప్రత్యేక గుర్తింపు పొందాడు.

## జీవిత విశేషాలు
రాజేశ్ అసలు పేరు రాజేశ్ బాబు. అతని స్వస్థలం విశాఖపట్నం. వారిది మధ్యతరగతి కుటుంబం. తండ్రి రాజేంద్ర ప్రసాద్ టెలికాం ఉద్యోగి. అమ్మ మణి కుమారి గృహిణి. చిన్నప్పటి నుంచి సినిమాల్లో నటించాలనే కోరిక ఉండేది. నటుడు చిరంజీవి స్పూర్తితో సినిమాల్లో నటించాలనుకున్నాడు. ఎంబీయే చదువుకున్నాడు. వైజాగ్ మహీంద్రా కంపెనీలో ఉద్యోగం చేస్తుండగా అతనికి హైదరాబాదుకు బదిలీ అయింది. తరువాత సినిమా అవకాశాలు అందిపుచ్చుకున్నాడు.

## సినిమాలు
ఉదయ్ కిరణ్  హీరోగా నటించిన నీ స్నేహం రాజేశ్ నటించిన మొదటి సినిమా. ఈ సినిమాలో రాజేశ్ హీరో స్నేహితుడిగా నటించాడు. రాజేశ్ రెండో సినిమా నూతన దర్శకుడు సూర్యకిరణ్ దర్శకత్వంలో సుమంత్ నటించిన సత్యం. ఆ సినిమాలో తనది ప్రాముఖ్యమున్న హీరో స్నేహితుడి పాత్ర, మంచి విజయం సాధించడంతో ఆ సినిమా పేరునే తన పేరును సత్యం రాజేశ్ గా మార్చుకున్నాడు. ఆ సినిమాలో *పులిరాజాకు ఎయిడ్స్ వస్తుందా* అనే డైలాగుతో ప్రాచుర్యం పొందాడు. తరువాత 250 కి పైగా సినిమాల్లో నటించాడు. హాస్యనటుడిగా గుర్తింపు పొందిన రాజేశ్ కు క్షణం సినిమాతో సీరియస్ నటుడిగా కూడా మంచి గుర్తింపు వచ్చింది. నిజానికి మొదట్లో ఈ పాత్రలో నటుడు సంపత్ రాజ్ ను నటింపజేయాలనుకున్నారు. కానీ చివరికి రాజేశ్ కు ఆ పాత్ర దక్కింది. ఈ సినిమా తర్వాత రాజేశ్ కు పలు సినిమాల్లో అవకాశాలు వచ్చాయి. త్రిష ప్రధాన పాత్రలో వచ్చిన నాయకి సినిమాతో కథా నాయకుడిగా మారాడు. కానీ ఆ సినిమానే తాను హీరో మొదటి, చివరి చిత్రమని ప్రకటించాడు. 2021 లో రాజేష్ ప్రధాన పాత్రలో వచ్చిన మా ఊరి పొలిమేర, 2024లో దానికి కొనసాగింపుగా వచ్చిన పొలిమేర - 2 క్షుద్ర మాంత్రికుడి పాత్రలో గంభీరమైన నటన ఇతనికి ప్రత్యేక గుర్తింపు సాధించి పెట్టాయి.

## నటించిన చిత్రాలు

* సత్యం
* మిస్టర్ అండ్ మిసెస్ శైలజా కృష్ణమూర్తి
* శ్రీ
* జై
* అసాధ్యుడు
* అశోక్
* కృష్ణార్జున
* బొమ్మన బ్రదర్స్ చందన్ సిస్టర్స్
* హీరో (2008)
* ఆదివిష్ణు (2008)
* సిద్ధు ఫ్రం శ్రీకాకుళం
* ఆకాశ రామన్న
* దమ్మున్నోడు
* డాన్ శీను
* కొమరం పులి
* మిర్చి
* చండీ (2013)
* బలుపు
* పోటుగాడు
* వేదం
* మాస్
* కావ్యాస్ డైరీ
* కృష్ణం వందే జగద్గురుం
* గబ్బర్ సింగ్
* దేనికైనా రెడీ
* నిన్నే కోరుకుంటా (2016)
* దాగుడుమూత దండాకోర్ (2015)
* బ్రహ్మలోకం టు యమలోకం వయా భూలోకం (2010)
* 100% లవ్
* నేనింతే
* చిరుత
* చందమామ
* దేశ ముదురు
* రాఖీ
* ఇద్దరమ్మాయిలతో (2010)
* పూల రంగడు
* క్షణం
* అమృతం చందమామలో (2014)
* జోరు (2014)
*లక్ష్మీ రావే మా ఇంటికి (2014)
* జ్యోతిలక్ష్మీ (2015)
* కొరియర్ బాయ్ కళ్యాణ్ (2015)
* ఎ శ్యామ్ గోపాల్ వర్మ ఫిల్మ్ (2015)
* సౌఖ్యం (2015)
* కృష్ణగాడి వీరప్రేమ గాథ
* జెంటిల్మేన్
* వినోదం 100% (2016)
* సుప్రీమ్ (2016)
*నాయకి
* జవాన్ (2017)
* శమంతకమణి (2017)
* జంబలకిడిపంబ (2018)
* ఈ మాయ పేరేమిటో (2018)
* ఆటగాళ్ళు (2018)
* రణస్థలం (2019)
* విశ్వామిత్ర (2019)
* ప్రతిరోజూ పండగే (2019)
* భాగ్యనగరవీధుల్లో గమ్మత్తు (2019)
* చీకటి గదిలో చితక్కొట్టుడు (2019)
* డిస్కో రాజా (2020)
* ఒరేయ్ బుజ్జిగా (2020)
* బంగారు బుల్లోడు (2021)
* రంగ్ దే (2021)
*దృశ్యం 2 (2021)
*మా ఊరి పొలిమేర (2021)
*హీరో (2022)
*మిషన్ ఇంపాజిబుల్ (2022)
*లెహరాయి
*కళాపురం (2022)
*జిన్నా(2022)
*పెళ్లిసందD (2022)
*ఆకాశ వీధుల్లో(2022)
*మసూద (2022)
* టాప్ గేర్ (2022)
* కళ్యాణం కమనీయం (2023)
* కథ వెనుక కథ (2023)
* మా ఊరి పొలిమేర 2 (2023)
* టెనెంట్ (2024)
* గీతాంజలి మళ్ళీ వచ్చింది (2024)
* గం గం గణేశా (2024)
* కాఫీ విత్ ఏ కిల్లర్ (2025)
* తల (2025)
* మ్యాడ్ స్క్వేర్ (2025)
* కిల్లర్ ఆర్టిస్ట్ (2025)
* త్రిబాణధారి బార్బరిక్ (2025)
* విష్ణు విన్యాసం (2026)

## మూలాలు

## బయటి లింకులు
* 

వర్గం:తెలుగు సినిమా హాస్యనటులు